laion/Wikipedia-Exotic huggingface dataset:
רעידת האדמה והצונאמי במפרץ ליטויה (1958)

ב-9 ביולי 1958, אירעה רעידת אדמה חזקה במפרץ ליטויה (בשעה 22:15:58 PST) ובעקבותיה מגה-צונאמי. רעידת האדמה הייתה בעצמה בסולם מגניטודה לפי מומנט של 7.8 עד 8.3 ועוצמת 9 (מקסימלית) בסולם מרקאלי. היא התרחשה בהעתק המלכה שארלוט וגרמה למפולת אבנים של כ-30 מיליון מטרים מעוקבים וכ-90 מיליון טון לתוך הכניסה הצרה של מפרץ ליטויה, שבאלסקה. הפגיעה נשמעה גם במרחק של 80 קילומטרים משם, ותזוזה פתאומית של מים הביאה למגה-צונאמי ששטף עצים גם בגובה עצום של 524 מטרים בכניסה למפרץ גילברט. זהו המגה-צונאמי הגדול והמשמעותי ביותר בעת החדשה. הצונאמי אילץ הערכה מחודשת של אירועי גלים גדולים והכרה באירועי התנגשות, נפילות סלעים ומפולות כגורמים לגלים גדולים מאוד. מפרץ ליטויה הוא פיורד הממוקם על העתק המלכה שארלוט בחלק הצפון-מזרחי של מפרץ אלסקה. זהו מפרץ בצורת T ברוחב של 3 ק"מ ואורך של 11 ק"מ. מפרץ ליטויה הוא פתח גאות ושפל עם עומק מרבי של 220 מטרים. לכניסה הצרה של המפרץ יש עומק של 10 מטרים. שתי הזרועות היוצרות את החלק העליון של צורת ה-T של המפרץ הן פתחי גילברט וקרילון והן חלק מתעלה בהעתק. ב-170 השנים האחרונות היו במפרץ ליטויה ארבעה צונאמים מעל 50 מטרים: ב-1854 (120 מטר), 1899 (61 מטר), 1936 (150 מטר), ו-1958 (520 מטר). ליד פסגת הרי פייר-וות'ר יושבים הקרחונים ליטויה וצפון-קריליון. כל אחד מהם בערך 19 קילומטרים אורך, ו- 1.6 קילומטרים רוחב בגובה של 1,200 מטר. הנסיגות של הקרחונים הללו יוצרים את צורת ה"T" הנוכחית של המפרץ, פתחי גילברט וקרילון. Miller, D. J. (1960), "The Alaska earthquake of July 10, 1958: Giant wave in Lituya Bay", Bulletin of the Seismological Society of America, 50 (2): 253–266, Bibcode:1960BuSSA..50..253M, doi:10.1785/BSSA0500020253, אורכב מ-המקור ב-14 ביולי 2015 {{citation}}: (עזרה) Tocher, D. (1960), "The Alaska earthquake of July 10, 1958: Movement on the Fairweather fault and field investigation of southern epicentral region", Bulletin of the Seismological Society of America, 50 (2): 267–292, Bibcode:1960BuSSA..50..267T, doi:10.1785/BSSA0500020267 מדיה וקבצים בנושא רעידת האדמה והצונאמי במפרץ ליטויה בוויקישיתוף Kiffer, Dave (8 ביולי 2008). "Surviving the Biggest Wave Ever". Stories in the News. Ketchikan, Alaska. נבדק ב-22 באפריל 2016. {{cite news}}: (עזרה) Mader, Charles L.; Gittings, Michael L., Modeling the 1958 Lituya Bay Mega-Tsunami, II (PDF), The International Journal of The Tsunami Society "1958 Lituya Bay Tsunami". Western States Seismic Policy Council (באנגלית אמריקאית). נבדק ב-2021-10-13. Mader, C.L.; Gittings, M.L. (2002). "Modeling the 1958 Lituya Bay mega-tsunami, II" (PDF). The International Journal of the Tsunami Society. 20: 241–245. Pararas-Carayannis, George (1999). "The Mega-Tsunami of July 9, 1958, in Lituya Bay, Alaska". נבדק ב-11 בפברואר 2012. {{cite web}}: (עזרה) Miller, Don J. (1960). "Giant Waves in Lituya Bay, Alaska". Geological Survey Professional Papers. Professional Paper. 354-C: 51–86. doi:10.3133/pp354C. אורכב מ-המקור ב-23 בנובמבר 2004. נבדק ב-23 באפריל 2016. {{cite journal}}: (עזרה) Casey, Susan (2010). The Wave. Doubleday. pp. 153–58. ISBN 978-0767928847.
בירסה מונדה

בירסה מונדה (בהינדי: बिरसा मुंडा ‏האזנה‏Ⓘ‏; 15 בנובמבר 1875 – 9 ביוני 1900) היה לוחם חירות הודי ומנהיג שבטי בולט בג'הרקאנד. תאריך לידתו של בירסה אינו ידוע במדויק, אך התאריך המקובל הוא ב־15 בנובמבר 1875. על פי מקורות שונים, בורסה היה בגיל 20 עד 22 כשהחל את תנועתו ב־1895, דבר שיציב את לידתו בטווח של 1873–1875 אך יש הטוענים כי גילו באותה העת נע בן 22 ל־25, דבר שיציב את לידתו בין 1870 ל־1873. בירסה מונדה נולד וגדל באזורים השבטיים של ביהר וג'הרקאנד, אז כחלק מנשיאות בנגל של הודו הבריטית. הוריו, שהשתייכו למונדה (אנ'), היו נוודים ועברו מכפר לכפר במהלך ילדותו. מונדה למד בסאגה תחת ג'איפל נאג, ובהמשך הומר לנצרות על מנת להצטרף לבית ספר מיסיונרי גרמני, אך עזב אותו לאחר שנוכח שהבריטים מעוניינים להמיר שבטים באמצעות חינוך. לאחר שעזב את הלימודים, הקים תנועה דתית בשם בריסאיט, שעד מהרה התחרתה במאמצי ההמרה המיסיונרים. התנועה הייתה זרם וישנואי שקרא למונותאיזם, ונתנה דגש לצניעות, טוהר והתנגד לשחיטטת פרות. מונדה הכריז על עצמו כנביא ומשיח שבא להשיב את עמו לממלכתם הקודמת. הוא הכריז על תחילת עידן "מונדה ראג'" (שלטון מונדה) ב־1984 הצטרף מונדה לתנועת הסראדר שקראה לאדמה וזכויות עבור בני השבטים. התקיפות שהוביל מונדה על הבריטים הובילו להכרזה של פרס בן 500 רופי על ראשו. הוא נעצר על ידי הבריטים ושחרר בינואר 1898. לאחר שחרור שב לגייס תמיכה נגד הבריטים, ולאחר שגייס צבא קטן, יצא למתקפה נוספת על הבריטים ב־1899. ב־3 במרץ 1900 נתפס מונדה על ידי הבריטים לא רחוק מצ'אקרדהרפור (אנ'), לאחר שהפתיעו את צבא הגרילה שלו במהלך שנתו. הוא נפטר בכלא בראנצ'י ב־9 ביוני 1900. תנועת המרד שלו התפרקה בעקבות תפיסתו, אך דמותו הפכה לדמות מוערצת בג'הרקאנד. כשמדינת ג'הרקאנד הופרדה מביהר ב־2000, נעשה הדבר ב־15 בנובמבר, יום הולדתו של בירסה. מדיה וקבצים בנושא בירסה מונדה בוויקישיתוף A. k. Dhan, Chapter V, Birsa Munud – His Life and Mission, Birsa Munda, Publications Division Ministry of Information & Broadcasting, 2017, ISBN 9788123025445 Birsa Munda birth anniversary: All about the Indian tribal freedom fighter, India Today, ‏15 בנובמבר 2021 Who was Birsa Munda?, The Indian Express, ‏15 בנובמבר 2017 Semuel Tupud, Birsa Munda and his Movement Sharma, K. L. , “Jharkhand Movement in Bihar”, Economic and Political Weekly 1976, vol. 11, no. 1/2, עמ' 37–43‏, JSTOR 4364310
בדמבורה

בדמבורה (באזרית: Badambura) הוא מאפה מתוק הנפוץ באזרבייג'ן, איראן, טורקיה ומדינות הקווקז. המאפה מורכב מקמח, שקדים, שמנת חמוצה, ביצים, אבקת סוכר, הל וחמאה, שאותם מערבבים, מעצבים ולאחר מכן אופים. פירוש השם בדמבורה הוא מאפה שקדים שעליהם מבוסס הקינוח. נהוג להגיש את המאפה בעיקר בחתונות, פסטיבלים ובחג הנורוז (Novruz) כשהוא חם ובליווי תה או קפה טורקי. מלבד הגרסה האזרית, קיימת גם גרסה טורקית הנקראת קורבייה, שקרפרה וגרסאות נוספות הנפוצות בעיקר בגאורגיה, ארמניה, בולגריה, קזחסטן, קירגיזסטן ובארצות ערב. שקרפרה בסבוסה מדיה וקבצים בנושא בדמבורה בוויקישיתוף מתכון למאפה בדמבורה, באתר Travelinbaku Ayla Esen Algar, Complete Book Of Turkish Cooking, Routledge, 2013-10-28, ISBN 978-1-136-16621-1. (באנגלית) Khabiba Kashkaĭ, Азербайджанская кухня, ОЛМА Медиа Групп, 2006, ISBN 978-5-373-00629-3. (ברוסית) Nowruz | Kashewar Recipes, kashevar.com Sekerbura | Kashewar Recipes, kashevar.com (באנגלית)
כנפי מלאך

כנפי מלאך (באנגלית: Angel wings) שמכונות במאות שמות בעשרות שפות הן מאפה פריך מתוק מסורתי העשוי מבצק שמעוצב לסרטים מעוותים דקים, שמטוגנים בשמן עמוק ומפזרים עליהם אבקת סוכר. המאפה המשותף למטבחים אירופיים רבים שולב במטבחים אזוריים אחרים (כגון המטבח האמריקאי) על ידי אוכלוסיות מהגרים. המאפה נאכל לרוב בתקופה שלפני התענית של הנצרות לרוב במהלך הקרנבל וביום ה"ז'ידי גרא" (Jeudi gras), ביום חמישי האחרון לפני התענית. אין להתבלבל עם ה"מרדי גרא" (Mardi Gras), יום לפני תחילת התענית (יום רביעי של האפר). יש מסורת במדינות מסוימות אצל הבעלים, לתת כנפי מלאך לנשותיהם ביום שישי ה-13, כדי למנוע מזל רע. המרכיבים המשמשים להכנת כנפי מלאך כוללים בדרך כלל קמח, מים, חלמון ביצה, אבקת סוכר, אלכוהול כלשהו על פי רוב רום, וניל ומלח. במטבחים הלאומיים השונים, כנפי מלאך מכונות במאות שמות שונים. בבולגריה, כנפי מלאך נקראות קוקוריני (Kukurini), ונמצאות רק בבנסקו, דרום מזרח בולגריה. בדרך כלל מפזרים עליהם אבקת סוכר. קרושטולה (Kroštule) הוא מאפה מסורתי מדלמטיה ואיסטריה. הוא נעשה על ידי טיגון בצק בשמן עמוק. בצרפת, המאפה המטוגן מיוצר במרכז מזרח צרפת, כולל ליון וסנט סנט אטיין, והם קשורים קשר הדוק לבנייה. באופן מסורתי, חנויות הבשר הקר (נקניקים וכדומה) בליון מכרו בנייה ממש לפני התענית, בשל תכולת השומן הגבוהה שלהן. הם מיוצרים גם בבית כדרך להשתמש בעודפי שומן לבישול, אשר היה מתבזבז במהלך התענית. לאחרונה, מאפיות מייצרות אותם, מכבדות פחות או יותר את מסורת התענית. הצ'רגה (Csöröge) ההונגרי עשוי מחלמון ביצה, קמח, חומר התפחה, סוכר, מלח וקוניאק או ברנדי. הם מטוגנים בשמן עמוק ומפזרים עליהם אבקת סוכר. הם מסורתיים בחתונות ולא קשורים לחגים הנוצריים. קיאקיארה (בתרגום בערך: פטפטניות) נאכל בזמן הקרנבל. שמותיהם האזוריים השונים כוללים: frappe (שם משותף עם פינוקים דומים) ברומא ובלאציו, sfrappole באמיליה-רומאניה, בוג'יה (שקרים) בג'נובה ובפיימונטה. גלאני או קרוסטולי בונטו ובפריולי-ונציה ג'וליה. פְרִיטֶה וכן עוד שמות אזוריים רבים אחרים קיימים. וריאציות אזוריות במתכון כוללות פיזור גרידת הדרים, בדרך כלל תפוז או לימון, או שימוש ביין אניסט כבסיס אלכוהולי. מקובל מאוד במשפחות איטלקיות להכין אותם בבית. "Žagarėliai" הן המקבילות של כנפי מלאך בליטא. Faworki ו-Chrusty הן צורות הרבים של המילים faworek ו־chrust בהתאמה. המילה הפולנית chrust פירושה "ענפים יבשים שנשברו מעצים" או "מטאטא זרדים". Verhuny הן עוגיות מתוקות, מטוגנות בשומן חזיר, שיש להן צורה של רצועות מלבניות. Verhuny היא מוצר קונדיטוריה אוקראיני מבצק ללא שמרים, הכוללת קמח, חמאה, ביצים, סוכר ותוספים כמו אלכוהול (רום, ברנדי או הורילקה) או, במקרים קיצוניים, חומץ (חומץ לפעמים יחד עם אלכוהול). הפזואלוס שנאפו לפורים על ידי יהדות ספרד (כמו אוזני ההמן האשכנזים) דומה, אך לא זהה בצורה לכנפי מלאך. Maejap-gwa, מאפה קוריאני בעל צורה דומה רשימת מזונות מבצק מטוגן מדיה וקבצים בנושא כנפי מלאך בוויקישיתוף "Krostule". Carmen Cuisine. אורכב מ-המקור ב-4 במרץ 2016. נבדק ב-9 בפברואר 2012. {{cite web}}: (עזרה) chrust (אורכב 14.02.2009 בארכיון Wayback Machine) Polish online dictionary (Polish). Retrieved November 25, 2009.
דודג'ר (סדרת טלוויזיה)

דודג'ר (באנגלית: The Artful Dodger) היא סדרת טלוויזיה אוסטרלית שהופקה על ידי Curio Pictures ו־Beach Road Pictures השייכים ל־Sony Pictures Television עבור שירות הסטרימינג דיסני+. זהו המשך לרומן אוליבר טוויסט של צ'ארלס דיקנס. בסדרה, תומאס סאנגסטר משחק בתור הדודג'ר, ודייוויד ת'יוליס בתור פייגין. הסדרה בת שמונה פרקים, ונוצרה על ידי ג'יימס מקנמרה, דייוויד מאהר ודייוויד טיילור. ביים והפיק אותה ג'פרי ווקר. באוסטרליה של שנות ה-50, ג'ק דוקינס, מנתח לשעבר בצי המלכותי, מבסס את עצמו כרופא צעיר ומכובד. עם זאת, מכר ותיק, פייגין, צץ מחדש, ומאלץ את ג'ק, פעם כייס בלונדון המכונה "המשתמט האמנותי", לחזור לחיי פשע. ג'ק יוצר קשר עם בתו של המושל, השואפת להיות מנתחת. בעוד עברו של ג'ק מצטלב עם ההווה וכוחות חיצוניים מסכנים את מטרותיו, הנרטיב מתפרק, ומעלה שאלות האם הוא באמת יכול לעצב מחדש את חייו במושבה כפי שחזה. תומאס ברודי-סאנגסטר בתפקיד המשתמט האמנותי, ג'ק דוקינס, נפלט מהכלא על ידי האיש ששלח אותו לשם, דוקינס מופנה לצי המלכותי שם אצבעותיו המיומנות הופכות אותו למנתח. מעוטר בחצי האי קרים על עבודתו הרפואית, הומלץ לשרת במושבה. דייוויד תוליס בתפקיד נורברט פייגין, אביו הפונדקאי לשעבר של ג'ק וגנב מורשע. מועבר לפורט ויקטורי הוא מוצא את דוקינס ומנצל את היסטוריית העבר שלהם לטובתו. דוקינס מאפשר לפייגין לחקור את הצד התחתון של החברה לטובתו ולטובתו. מאיה מיטשל בתור ליידי בל פוקס, צעירה בעלת רצון חזק שמשתמשת במעמדה כבתו של המושל כדי להשיג את מה שהיא רוצה. היא אוהבת לייסר את אחותה, תוך שהיא מבלה את זמנה בקריאת ספרות בתחום הרפואה. היא משתמשת במנוף כדי לגרום לדוקינס לאמן אותה כמנתחת. דיימון הרימן בתור קפטן לוסיאן גיינס, המפקד הערמומי והקנאי של חיילי המושבה. "דודג'ר", במסד הנתונים הקולנועיים IMDb (באנגלית) "דודג'ר", באתר Rotten Tomatoes (באנגלית) "דודג'ר", באתר Metacritic (באנגלית) "דודג'ר", באתר דיסני+ סדרות (באנגלית) Daniel Fienberg, ‘The Artful Dodger’ Review: Hulu’s Breezy Aussie ‘Oliver Twist’ Spinoff, The Hollywood Reporter, ‏2023-11-28 (באנגלית) First look at Game of Thrones star as The Artful Dodger in new Dickens adaptation, Digital Spy, ‏2023-08-27 (באנגלית)
ויליאם אוסוולד מילס

ויליאם אוסוולד מילס האב (באנגלית: .William Oswald Mills Sr; 12 באוגוסט 1924 – 24 במאי 1973) היה פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הראשון של מדינת מרילנד ממאי 1971 ועד להתאבדותו במאי 1973. מילס נולד בעיר בית לחם (Bethlehem) שבמרילנד ב-12 באוגוסט 1924. הוא למד בבתי ספר ציבוריים במחוז קרוליין. לאחר שסיים את לימודיו בבית הספר התיכון פדרלסבורג ב-1941, בחר מילס להתגייס לשירות צבאי. הוא החל את שירותו בצבא ארצות הברית בשנת 1942, שיא מלחמת העולם השנייה, תחת פיקוד הגנרל ג'ורג' פטון בהארמייה השלישית. הוא השתתף בחציית נהר הריין ועוטר בכוכב הארד. לאחר המלחמה החל לעבוד בחברת הטלפונים "C&P Telephone" וניהל את סניפי החברה בערים איסטון, קיימברידג', ופרסטון שבמרילנד. הוא עבד בחברה מ-1946 עד 1962. ב-1962 הצטרף לצוותו של חבר הקונגרס רוג'רס מורטון, וב-1970 הצטרף בעקבותיו למפלגה הרפובליקנית. כאשר מורטון מונה ב-1971 למזכיר הפנים של ארצות הברית בידי הנשיא ריצ'רד ניקסון, התמודד מילס בבחירות מיוחדות למילוי מקומו של מורטון במחוז הקונגרס הראשון של מרילנד. בבוקר 24 במאי 1973 נמצא מילס ללא רוח חיים באורווה סמוך לבית מגוריו באיסטון שבמרילנד, בן 48 במותו. הוא נמצא עם פצע ירי עצמי בצד שמאל של חזהו לצד שוטגאן מוטל ליד גופתו. לאחר התאבדותו דווח כי היה בדיכאון בעקבות מותם של שלושה מעוזריו הפרלמנטריים בתאונת דרכים ב-1972 ובעקבות מאבקו של המנטור הפוליטי שלו, רוג'רס מורטון, במחלת הסרטן. עם זאת, חמישה ימים לפני מותו נחשף כי מילס קיבל מתנה לא-מדווחת בסך 25 אלף דולר אמריקני מוועדת הכספים של מטה הבחירות של הנשיא ניקסון במהלך הבחירות המיוחדות ב-1971. בסך הכל הייתה מתנה זו חלק מ-900 אלף דולר של תרומות לא-מנוהלות של הוועדה, על פי משרד האחריותיות הכללי (GAO). לו מילס היה מורשע בביצוע עבירות פיננסיות הוא עשוי היה לעמוד בפני קנס בגובה 1,000 דולר ושנת מאסר אחת. בעוד שתחילה הצהיר מילס כי הוא לא עשה שום דבר רע, הוא החל לדאוג שתרומת הכספים הלא-מדווחת שלו תהרוס לו את הקריירה הפוליטית. באחד ממכתבי ההתאבדות שלו, קבע מילס שאין ביכולתו להוכיח את חפותו וראה בהתאבדות כפתרון היחיד למצוקתו. בסך הכל כתב מילס לפחות שבעה מכתבי התאבדות לנמנעים שונים, בהם אחד לבנו בו הפציר בו להיות ישר ושני לבוחריו. חרף דאגתו, השלטונות במרילנד טענו זמן קצר לאחר התאבדותו כי ייתכן ולא הפר את חוק מימון הבחירות המדינתי אשר לא נכנס לתוקף עד יולי 1971, חודשיים לאחר הבחירות המיוחדות בהן ניצח. למעשה, כלל לא היו אינדיקציות שהרשויות במרילנד יחקרו באורח רשמי את המקרה. הוא נטמן בבית הקברות הילקרסט שבפדרלסבורג, מרילנד. ויליאם אוסוולד מילס, באתר המדריך הביוגרפי של הקונגרס של ארצות הברית (באנגלית) ויליאם אוסוולד מילס, באתר "Find a Grave" (באנגלית) Death of a Jovial Guy, מאורכב מאתר מגזין טיים, 4 ביוני 1973 (באנגלית)
IM the Supervisor

IM The Supervisor (בעברית: אני המנהל) הוא האלבום החמישי של הרכב הטראנס הישראלי אינפקטד מאשרום שיצא בשנת 2004. באלבום זה ההרכב חוזר לסגנון הטראנס שאותו יצר באלבומיהם הראשונים, אך עם סאונד מלוטש יותר. בנוסף, מתגלים צדדים חדשים של היצירה ברצועות אלקטרוניות פסיכומלודיות, פסיכדליות ובסגנון הדאנס. האלבום נמכר ביותר מ־80,000 עותקים והציב את אינפקטד מאשרום במעמד הרכב הטראנס מהטובים ומהמובילים בעולם. לאחר צאת האלבום ושני הסינגלים (Cities of the Future ו־Stretched), אינפקטד מאשרום זכו להיכנס למקום ה־26 ברשימת דירוג היוצרים של מגזין DJmag (מגזין מוזיקה אלקטרונית בריטי מהנחשבים ביותר), הכניסה הגבוהה ביותר של הרכב טראנס ישראלי לרשימה באותה תקופה. שתי רצועות מהאלבום הושמעו המון במועדונים ברחבי הארץ (Im The Supervisor ו-Cities Of The Future). חלק מהרצועה העשירית באלבום "Stretched" הושמעה כמעין מעברון בערוץ 24. חברי ההרכב נקלעו לסיטואציה בה במהלך סיבוב הופעות בגרמניה היו צריכים מונית לשדה התעופה וחבר הלהקה ארז אייזן ביקש את מפקח תחנת המוניות שענה לו במבטא גרמני כבד (שבידר את חברי ההרכב) :"I'M The Supervisor" (בעברית: אני המפקח). מידע על האלבום IM the Supervisor באתר MusicBrainz מידע על האלבום IM the Supervisor באתר AllMusic האלבום IM the Supervisor באתר Discogs האלבום IM the Supervisor באתר ספוטיפיי
דניס אדניראן

דניס אדרניאן (באנגלית: Dennis Adeniran; נולד ב-2 בינואר 1999) הוא כדורגלן אנגלי המשחק בעמדת הקשר בסנט מירן. אדרניאן התחיל את הקריירה שלו בקבוצת הנוער של פולהאם. ב-9 באוגוסט 2016 ערך את הופעת הבכורה שלו בקבוצה הבוגרת במסגרת גביע הליגה האנגלי בניצחון 2-3 נגד לייטון אוריינט בו גם הבקיע את שער הבכורה שלו בקריירה. ב-27 בספטמבר ערך את הופעת הבכורה שלו בליגה בתיקו 1-1 נגד נוטינגהאם פורסט. ב-31 באוגוסט 2017 חתם באברטון, אך לא רשם במדיה דקות משחק. ב-20 בספטמבר 2020 הושאל לוויקומב וונדררס. עונה לאחר מכן חתם בשפילד ונסדיי מהפוטבול ליג הראשונה. ב-1 באוגוסט ערך את הופעת הבכורה שלו בקבוצה נגד האדרספילד טאון בו הפסידה 4-2 בדו-קרב בעיטות הכרעה. ב-14 בספטמבר הבקיע את שער הבוכרה לשו במועדון במשחק הליגה נגד דונקסטר רוברס. באותו החודש זכה בתואר כדורגלן החודש של האוהדים. ב-29 בינואר 2022 עבר ניתוח למעשה סיים את העונה. באוגוסט 2023 אדניראן חתם לשלוש שנים בפורטימוננסה מליגת העל הפורטוגלית. ב-31 בינואר 2024 חתם בהפועל פתח תקווה מליגת העל עד לסיום העונה. ב-12 ביולי 2024 חתם בסנט מירן מליגת העל הסקוטית. דניס אדניראן, באתר Transfermarkt דניס אדניראן, באתר Soccerway דניס אדניראן, באתר FootballDatabase.eu מוטי פשכצקי, ‏כפי שפורסם: דניס אדניראן חתם בהפועל פ"ת, באתר ערוץ הספורט, 31 בינואר 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניס אדניראן".
כביש 4775

כביש 4775 הוא כביש רוחב מקומי שמקשר בין כביש 5 לבין כביש 60 דרך העיר אריאל. החלק בכביש שעובר בעיר אריאל נקרא דרך רון נחמן. כבישי ישראל ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
Lasso

Lasso (בעברית: לאסו) הוא אלבום האולפן העשירי של הזמרת-יוצרת האמריקאית לנה דל ריי. האלבום צפוי לצאת לאור במהלך חודש ספטמבר 2024, על ידי חברות התקליטים פולידור ואינטרסקופ רקורדס. האלבום אמור לסמן את ההוצאה הראשונה הרשמית של דל ריי בסוגת מוזיקת קאנטרי. ב-20 בספטמבר 2023, חצי שנה בלבד לאחר יציאתו של האלבום התשיעי Did You Know That There's a Tunnel Under Ocean Blvd, חשפה דל ריי שהיא עבדה על קונספט אלבום שהוא יותר "ברוח אמריקנה" בהשוואה לקודם שלה. עובד. אחרי האלבום השמיני שלהNorman Fucking Rockwell!‏ (2019), הדברים קיבלו "תפנית ענקית" והם "הלכו בדרך זו באגרסיביות יותר". מבחינה מוזיקלית ופרטית, התברר שהפחד שלה הוא הנסיבות של להיות "מבוהלת לעשות בחירות בטוחות", אך במקום זאת לקחת "להתקרר" לאחר מספר הוצאות כדי "להעריך מחדש את הדברים". עם זאת, בשארית שנת 2023, דל ריי בחנה את סגנון "מוזיקת קאנטרי בפעם הראשונה" על ידי ביצוע קאבר לשיר "Stand By Your Man" בספטמבר, וביצוע של השיר "Unchained Melody", בנובמבר והוצאה של גרסת כיסוי לשיר "Take Me Home, Country Roads" בחודש בדצמבר. במהלך נאום בטקס "פרסי כותבי השירים של NMPA" ב-31 בינואר 2024, דל ריי ספדה כי שיתפה פעולה יחד עם הכותב שירים ומפיק אמריקאי ג'ק אנטונוף והכריזה שהם "הולכים להתנסות בסוגת מוזיקת הקאנטרי" לקראת העשייה המוזיקלית הבאה שלה, בהדרבן של פרסומי מיינסטרים מצליחים מסחריים רבים ב-2023. שינוי הז'אנרים יסמן יציאה משמעותית מהפלט המוזיקלי פופ-רוק אלטרנטיבי בעיקרו. דל ריי הכריזה בנוסף ששמו של האלבום יהיה Lasso ושהוא מתוכנן לצאת בספטמבר 2024. מידע על האלבום Lasso באתר MusicBrainz Strauss, Matthew (1 בפברואר 2024). "Lana Del Rey Teases New Country Album Lasso". Pitchfork. נבדק ב-1 בפברואר 2024. {{cite web}}: (עזרה) Dunworth, Liberty (1 בפברואר 2024). "Lana Del Rey announces new country album Lasso". NME. נבדק ב-1 בפברואר 2024. {{cite web}}: (עזרה) Taysom, Joe (20 בספטמבר 2023). "Lana Del Rey hints at the musical direction of her new album". Far Out. נבדק ב-1 בפברואר 2024. {{cite web}}: (עזרה) Zemler, Emily (1 בפברואר 2024). "Lana Del Rey Announces Country Album: 'It's Happening'". Rolling Stone. נבדק ב-1 בפברואר 2024. {{cite web}}: (עזרה) Brandle, Lars (1 בפברואר 2024). "Lana Del Rey Announces New Album Lasso". Billboard. נבדק ב-1 בפברואר 2024. {{cite web}}: (עזרה) Carter, Daisy (1 בפברואר 2024). "Lana Del Rey Confirms New Country Album Lasso". DIY. נבדק ב-1 בפברואר 2024. {{cite web}}: (עזרה) Breihan, Tom (1 בפברואר 2024). "Lana Del Rey Announces New Country Album Lasso". Stereogum. נבדק ב-1 בפברואר 2024. {{cite web}}: (עזרה)
חושור

חושור (במונגולית: хуушууp; ברוסית: чебуре́к) הוא מאפה בשר פופולרי במונגוליה, הדומה למתכונים במטבח הרוסי ולמטבחים אחרים כמו המאכל צ'יבורקי. זהו עיגול בצק מקמח חיטה מקופל לשניים סביב מילוי של בשר בקר, כבש או גמל טחון או קצוץ, ומטוגן בשמן עמוק. התיבול של הבשר הוא בבצל ומלח (ולפעמים גם שום) ולאחר ההגשה, ניתן לאכול את חושור כמו שהוא או בליווי קטשופ או רוטב. מלבד הגרסה המסורתית במילוי הבשר, ישנן הכנות אלטרנטיביות של חושור. כמה וריאציות מחליפות את מילוי הבשר בגזר, כרוב (אם כי פחות פופולרי) או מחית תפוחי אדמה. גרסאות ירקות אלו יכולות לשמור על טעם ייחודי של בשר כבש עקב השימוש בו כשמן בישול. במסעדה המאכל מגיע לארבעה בהזמנה עם עלה חסה ומלפפונים חמוצים בצד, כמו כן גם סלט גזר אם המקום קצת יותר יוקרתי. Buuz (כיסון מאודה מונגולי במילוי בשר) מדיה וקבצים בנושא חושור בוויקישיתוף מתכון 1 מתכון 2 מתכון 3 Bogert, Millicent (2014-12-16). "Real street food: Mongolian Khuushuur". The Guardian (באנגלית בריטית). ISSN 0261-3077. נבדק ב-2023-07-17.
קוטאב (מאפה)

  קוּטַאבּ (באזרית: Qutab גם Gutap; בשפת הטאטים: Gitob) הוא מאכל אזרביג'ני וטאטי העשוי מבצק מגולגל דק שמתבשל לזמן קצר על מחבת פסים קמורה המכונה סאג'. כשמזג האוויר מתחמם, גדל מספר המנות העשויות מצמחי בר. קוטאב שייך למטבח הטאטי והאזרבייג'ני ולעוד מטבחים. הוא היה פופולרי כאמור גם במטבחים אחרים של דרום קווקז. קוטאב נוצר על ידי יצירת בצק נוקשה מקמח, מים, ביצים ומלח. את הבצק מרדדים לשכבה דקה בצורה עגולה ואת האמצע של כל עיגול ממלאים במלית לפני שמקפלים לבסוף לצורת חצי סהר. את הקציצות המתקבלות קולים משני הצדדים ומגישים בליווי יציקת חמאה מעל. קוטאב מוגש בדרך כלל גם עם יוגורט, כוסברה ירוקה, שומר ואוג. ישנן וריאציות רבות של קוטאב: בדרך כלל, דלעת וירקות משמשים כמילויים. יש גם: Shamakhy qutab Yashyl qutab Qarın qutabi Quzu qutabi (כבש), Deve qutabi ספציפיים לעיר דז'וראט. הם וריאציות אזוריות של קוטאב באזרבייג'ן . צ'יבורקי גזלמה חלוז' כוטאב מדיה וקבצים בנושא קוטאב בוויקישיתוף Karizaki, Vahid Mohammadpour (2019), "The Natural Beverages of the Tat Iranian Cuisine", Natural Beverages, Elsevier: 107–123, נבדק ב-2023-10-13 "Qutab (Fotosessiya) » BAKU-ART.az". az.baku-art.com. נבדק ב-2018-12-09. Azerbaijani Cuisine - Flour-based Dishes
עובדיה דרוויש

עובדיה דרוויש (נולד ב-24 בספטמבר 1998) הוא כדורגלן ישראלי המשחק בעמדת המגן הימני בבני סכנין. דרוויש התחיל את הקריירה שלו בקבוצות הילדים של מכבי תל אביב, מכבי הרצליה ומכבי פתח תקווה. בגיל 17 הצטרף למחלקת הנוער של הפועל רמת גן. ב-8 במרץ 2017 ערך את הופעת הבכורה שלו בקבוצה הבוגרת בניצחון 1-3 נגד הפועל נצרת עילית. עד לסיום העונה רשם 6 הופעות בליגה ועונה לאחר מכן רשם 5. בקיץ 2018 הושאל להכח עמידר רמת גן מליגה א' דרום. ב-14 בספטמבר ערך את הופעת הבכורה שלו בקבוצה בניצחון 0-1 נגד מכבי יפו. בסיום העונה חזר להפועל רמת גן. ב-1 בספטמבר 2019 הבקיע את שער הבכורה שלו בהפועל בניצחון 2-3 נגד הפועל אום אל-פחם. עונה לאחר מכן הושאל להפועל ראשון לציון ובעונה שאחריה הושאל להפועל רמת השרון. ב-30 ביוני 2022 חתם בבני סכנין. עובדיה דרוויש, באתר ההתאחדות לכדורגל בישראל עובדיה דרוויש, באתר Transfermarkt עובדיה דרוויש, באתר Soccerway דורון בן דור, ‏בן הרוש טרם קיבל תשובה, דרוויש חתם בסכנין, באתר ONE‏, 30 ביוני 2022
נחל עדרים

נחל עדרים הוא נחל אכזב בנגב הצפוני. אורכו כ־18.5 קילומטרים. מוצא הנחל ממוקם בגובה של כ־590 מטרים מעל פני הים בהרי דימונה, כ־3.8 קילומטרים מדרום־מזרח לערערה בנגב וכ־5.5 קילומטרים מצפון־מזרח לשכונות הצפוניות בדימונה. בתחילה זורם הנחל צפונה וחולף ממזרח למועצה המקומית ערערה בנגב ומתחת לכביש 80. לאחר מכן הנחל פונה לצפון־מזרח ונכנס לתחומי בסיס נבטים. בגובה של כ־340 מטרים מעל פני הים, צפונית לכפר הבלתי מוכר אלזרנוג–אבו קוידר בפזורה הבדואית וכ־1.35 קילומטר מתל משוש, נשפך נחל עדרים לנחל באר שבע. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
כביש 585

כביש 585 הוא כביש רוחב אזורי המתחיל ביציאה מהכפר באקה א-שרקייה ומגיע עד לכביש 60 ליד הכפר מרכה. אורכו של הכביש הוא 15.4 ק"מ, והוא חד מסלולי לכל אורכו.
גוש-י פיל

גוש-אה פיל - Gosh-e fil (בפרסית : گُوش فيل, שפירושו: "אוזן פיל") הוא מאפה מטוגן מהמטבח האפגני והאיראני. מעצבים את הבצק בצורת אוזן פיל (גוש), ומטגנים בשמן עמוק. לאחר מכן, מכסים כל חתיכה בפיסטוקים קצוצים ובאבקת סוכר. המאכל המתוק הזה מוגש בעיקר עם תה, במיוחד במהלך הרמדאן והנורוז. הבצק נעשה על ידי הקצפת ביצים, חלב וחמאה, ולאחר מכן הוספת התערובת לחומרים היבשים. העיר איספהאן היא אחת הערים הבולטות של איראן הידועה כעיר המתוקים הטעימים, שם אוכלים גוש-י פיל בשילוב איירן מקומי (שילוב של מים ויוגורט חמוץ). השילוב הזה נטוע זה מכבר בתרבות האוכל של האנשים המקומיים ונמשך עד היום. רשימת סוגי סופגניות רשימת סוגי בצק מטוגן רשימת קינוחים طرز تهیه شیرینی گوشفیل ترد و خوشمزه + تصویر "Gosh-e Fil - Knusprige Elefantenohren für Nowrooz oder Fasching". Labsalliebe (בגרמנית). 2019-02-28. נבדק ב-2021-04-22. Usmani, Sumayya (2017). Mountain Berries and Desert Spice. Frances Lincoln. ISBN 9781781012123. Irans delicious food destinations TAP Persia - Travel around Persia